10.12.2024

ПОКАНА ЗА ИЗРАЗУВАЊЕ ИНТЕРЕС

ЗА АНГАЖИРАЊЕ НА КОНСУЛТАНТ ЗА УТВРДУВАЊЕ НА ДИГИТАЛНИТЕ ВЕШТИНИ КАЈ НАСТАВНИЦИТЕ

(бр. MK-MES-464719-CS-INDV/013-24)

**Министерство за образование и наука**

**Проект за унапредување на основното образование- ПЕИП**

**Заем бр.: 9182-MK**

**Консултантски услуги- Индивидуален консултант**

На Република Северна Македонија ѝ е одобрен заем од страна на Меѓународната банка за обнова и развој- групација Светска банка за имплементација на Проектот за унапредување на основното образование. Дел од овие средства ќе бидат искористени за исплата на обврските што ќе произлезат од договор за ангажирање на индивидуален консултант за утврдување на дигиталните вештини кај наставниците.

Консултантските услуги вклучуваат поддршка на Министерството за образование и наука при проценка на моменталното ниво на дигитални компетенции на наставниците и препораки за обуки насочени кон задоволување на утврдените потреби. Првичното предвидено времетраење на услугите е јануари 2025- април 2025 година. Описот на работни задачи на англиски јазик е достапен на ЕСЈН на https://e-nabavki.gov.mk/PublicAccess/home.aspx#/international-donor-announcements и на веб страната на Министерството за образование и наука: https://mon.gov.mk/peip

Министерството за образование и наука ги поканува сите заинтересирани лица кои ги исполнуваат бараните квалификации да достават документи (биографија на македонски и/или англиски јазик и други информации/документи) со кои ќе се потврди дека ги исполнуваат следните квалификации и искуство за извршување на услугите:

* Диплома за завршени магистерски или повисоко ниво на студии од областа на економија, општествени науки, образование, психологија, педагогија или друга поврзана област.
* Завршени најмалку три задачи/проекти за кои биле потребни особени истражувачки и аналитички вештини, со покажана способност за дизајн и имплементација на истражувачки инструменти (на пр. прашалници, интервјуа, фокус групи)
* Суштинско познавање на рамките и стандардите на дигиталните вештини за потребите на основното образование (на пр. DigCompEdu).
* Искуство во работа со наставници од основно образование, вклучително и дизајн и имплементација на обуки за STEM или работилници за дигитални вештини.
* Познавање на дигиталните алатки, електронските платформи за учење и образовната технологија која вообичаено се користи во основното образование.
* Способност за анализа и интерпретација на податоци со користење на статистички алатки или софтвер (на пр. SPSS, R, или еквивалент) и презентација на наодите во достапен формат.
* Истакнато работно искуство во областа на образование и/или труд од аспект на креирање политики и истражување. Познавање и работно искуство во областа образование/труд во Северна Македонија ќе се смета за предност
* Претходно работно искуство во областа на образование и/или труд во земјите од Западен Балкан
* Работно искуство во истражување и/или креирање политики за потребите на проекти финансирани од Светска банка или други меѓународни финансиски институции ќе се смета за предност
* Особено владеење со англискиот јазик (пишан и устен).

Изборот ќе се врши врз основа на постапка за избор на индивидуален консултант согласно процедурите за набавки на Светска банка дефинирани во Регулативата за набавки на Светска Банка за финансирање на инвестициски проекти („Регулатива за набавки“) (Procurement Regulations for IPF Borrowers dated July 2016, revised November 2017, and August 2018- “Procurement Regulations’). Дополнителни информации може да се добијат на долунаведената адреса во работно време од 08:30 до 16:30.

**Документите со кои се изразува интерес (биографија на македонски и/или англиски јазик и други информации/документи) треба да се достават најдоцна до 24.12.2024 година (до крајот на денот) на следната електронска адреса:**

**danijela.maneva@mon.gov.mk (CC: igor.krstevski@mon.gov.mk)**

**СО НАЗНАКА „ЗА ОГЛАС 013-24“**